CELEX: 32009D0757
Language: et
Date: 2009-10-14 00:00:00
Title: 2009/757/EÜ: Komisjoni otsus, 14. oktoober 2009 , teaduse ja uute tehnoloogiate eetika Euroopa töörühma volituste ja liikmete ametiaja pikendamise kohta

15.10.2009   
            
            
               ET
            
            
               Euroopa Liidu Teataja
            
            
               L 270/18
            
         
      KOMISJONI OTSUS,
   14. oktoober 2009,
   teaduse ja uute tehnoloogiate eetika Euroopa töörühma volituste ja liikmete ametiaja pikendamise kohta
   (2009/757/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut
   ning arvestades järgmist:
   
               (1)
            
            
               Teaduse ja uute tehnoloogiate eetika Euroopa töörühma volitusi pikendati komisjoni otsusega 2005/383/EÜ (1).
            
         
               (2)
            
            
               Teaduse ja uute tehnoloogiate eetika Euroopa töörühma liikmete ametiaega pikendati nelja aasta võrra komisjoni otsusega 2005/754/EÜ (2).
            
         
               (3)
            
            
               Teaduse ja uute tehnoloogiate eetika Euroopa töörühma praegused volitused ja liikmete jooksev ametiaeg lõpevad seega 20. oktoobril 2009.
            
         
               (4)
            
            
               On asjakohane, et komisjon vaataks üle nii teaduse ja uute tehnoloogiate eetika Euroopa töörühma volitused kui ka selle liikmete ametiaja.
            
         
               (5)
            
            
               Et teaduse ja uute tehnoloogiate eetika Euroopa töörühm saaks täita oma ülesandeid kuni otsuse tegemiseni tema volituste ja liikmete nimetamise kohta, tuleks teaduse ja uute tehnoloogiate eetika Euroopa töörühma praegusi volitusi ja liikmete jooksvat ametiaega pikendada,
            
         ON VÕTNUD VASTU JÄRGMISE OTSUSE:
   Artikkel 1
   Teaduse ja uute tehnoloogiate eetika Euroopa töörühma praegusi volitusi vastavalt otsusele 2005/383/EÜ pikendatakse kuni kõnealuse otsuse asendamiseni.
   Teaduse ja uute tehnoloogiate eetika Euroopa töörühma liikmete jooksvat ametiaega vastavalt otsusele 2005/754/EÜ pikendatakse kuni kõnealuse otsuse asendamiseni.
   Artikkel 2
   Käesolev otsus jõustub 21. oktoobril 2009.
   
      Brüssel, 14. oktoober 2009
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 127, 20.5.2005, lk 17.
   
      (2)  ELT L 284, 27.10.2005, lk 6.